མཁན་ཟུར་བྱམས་པ་ཡེ་ཤེས་རིན་པོ་ཆེ་དང་དགའ་ལྡན་ཁྲི་པ་བརྒྱ་དང་གསུམ་པ་བློ་བཟང་བསྟན་འཛིན་རྣམ་གཉིས་ལ་ཡང་དེ་འདྲ་བྱུང་།བླ་མ་ཁོང་རྣམ་ཉིད་ནི་སྤྱིར་བོད་ཁམས་ཡ་ར་ལུང་པའི་ཚེམས་གྲྭ་ཚང་ནས་ཡིན་པ་དང་།མཁན་ཟུར་རིན་པོ་ཆེ་དགུང་ལོ་གཞོན་ནུ་ཡིན་པའི་སྐབས་གདན་ས་དགའ་ལྡན་དུ་བཞུགས་དུས་ཚེམས་རིན་པོ་ཆེའི་སྐུ་གོང་མ་དེ་ཉིད་གྲྭ་ཚང་གི་མཁན་པོ་ཡིན་པ་རེད།ཕྱོགས་གཞན་དུ།དགའ་ལྡན་ཁྲི་པ་འདི་ཉིད་ཚེམས་རིན་པོ་ཆེའི་སྐུ་གོང་མ་མཁན་སྤྲུལ་ཐུབ་བསྟན་ལམ་བཟང་གི་ཚ་བོ་དེ་ཡིན་པ་རེད།དེར་ཚེམས་རིན་པོ་ཆེ་དང་བླ་མ་དེ་ཉིད་བར་སྐྱེ་བ་སྔོན་མ་ནས་འབྲེལ་བ་ཟབ་པོ་ཡོད་པ་རེད།དྲང་པོ་ཞུས་ན།ཚེ་འདིར་ཡང་ཚེམས་རིན་པོ་ཆེ་མཆོག་གིས་དགའ་ལྡན་ཤར་རྩེ་གྲྭ་ཚང་དུ་ཡོད་པའི་སོ་སོའི་བླ་བྲང་དེ་ཡང་མཁན་ཟུར་བྱམས་པ་ཡེ་ཤེས་རིན་པོ་ཆེ་མཆོག་ལ་ཕུལ་བ་དང་།གཞན་ཡང་འབྲས་སྤུངས་བློ་གསལ་གླིང་དུ་ཡོད་པའི་དགའ་ལྡན་ཁྲི་པ་བློ་བཟང་བསྟན་འཛིན་མཆོག་གི་བླ་བྲང་གི་སྦྱིན་བདག་ཆ་ཚང་ཡང་ཚེམས་རིན་པོ་ཆེ་དང་རིན་པོ་ཆེའི་སློབ་མ་རྣམས་ཀྱིས་གནང་པ་དང་།ཁོང་གི་བླ་བྲང་དགེ་ཕྲུག་འགའ་ཤས་རྣམས་ལ་ཟླ་རེར་ཚེམས་རིན་པོ་ཆེས་རོགས་རམ་ཡང་གནང་གི་ཡོད་པ་རེད།དགའ་ལྡན་ཁྲི་པ་ཁོ་རང་གི་ཆེད་དུ་ཡང་ཚེམས་རིན་པོ་ཆེས་སྦྱིན་བདག་འཚོལ་ནས་སྤྲོད་པ་རེད།